Juuksevärvus
Inimese loomulik juuksevärvus sõltub melaniini, täpsemalt kahe pigmendi eumelaniini ja feomelaniini sisalduse määrast juuksekarva korteksis. Eumelaniini sisaldus annab mustad ja pruunid naturaalsed juuksetoonid. Feomelaniini sisaldus määrab punased ja kollased/blondid naturaalsed juuksetoonid. Kõik loomulikud juuksetoonid on nende pigmentide sisalduse ja suhte tulemus. Kui pigment puudub täielikult, on juuksed kahvatut ebamäärast värvi (esineb albinismi puhul).